S-6399/2023

Mál þetta, sem dómtekið var 23. nóvember sl., er höfðað með ákæru, útgefinni af lögreglustjóranum á höfuðborgarsvæðinu 24. október 2023, á hendur: „E-kk-þgf M-kk-þgf [...]fyrir líkamsárás með því að hafa, [...]2021, innandyra [...]í Reykjavík, veist með ofbeldi að A, slegið hana með flötum lófa í andlitið, tekið hana kverkataki, haldið henni í gólfinu með því að þrengja að höndum hennar, haldið fyrir vit hennar og því næst tekið um ökkla hennar og dregið hana út úr [húsnæðinu] og í kjölfarið dregið hana á hárinu niður stigagang húsnæðisins, allt með þeim afleiðingum að hún hlaut mar á augnloki og augnsvæði, mar á hluta höfuðs og andliti, mar á handleggjum beggja vegna og augntóftargólfsbrot.

M: 007-2021-[...]

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

I 1. Af hálfu ákæruvaldsins var við þingfestingu málsins fallið frá þeim hluta af verknaðarlýsingu ákæru að ákærði hafi; „dregið hana á hárinu“.

2. Af hálfu ákærða er þess krafist að hann verði dæmdur til vægustu refsingar er lög leyfa og verjandi ákærða krefst þóknunar sér til handa er greiðist úr ríkissjóði.

II

3. Ákærði hefur skýlaust játað þá háttsemi sem honum er gefin að sök í ákæru. Um málavexti vísast til ákæruskjals. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu en sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

III

4. Ákærði er fæddur í [...]. Samkvæmt framlögðu sakavottorði, dags. 12. október 2023, hefur ákærða ekki verið gerð refsing. Við ákvörðun refsingar verður til refsiþyngingar litið til 1. og 3. töluliðar 1. mgr. 70. gr. almennra hegningarlaga en brot ákærða beindi st gegn heilsu og velferð brotaþola [...] og hafði í för með sér líkamstjón fyrir hana. Þá verður einnig litið til þess, ákærða til málsbóta, að hannhefur skýlaust játað háttsemi sínaog lagði fram staðfestingu [...] á því að hann hefði leitað sér [...] aðstoðar, sbr. 8. töluliður framangreinds lagaákvæðis. Þá er langt um liðið síðan ákærði framdi brotið og var málið fyrst höfðað með útgáfu ákæru þegar meira en tvö ár voru liðin frá því atvik gerðust. Í ljósi þess að málið er ekki umfangsmikið telst það vera óhæfilegur dráttur á meðferð málsins sem ákærða verður ekki kennt og lítur dómurinn til þess við ákvörðun refsingar. Með hliðsjón af framangreindu og sakarefni þykir refsing ákærða hæfilega ákveðinn fangelsi í 60 daga en fresta skal fullnustu refsingarinnar skilorðsbundið í tvö ár eins og í dómsorði greinir.

5. Ákærði greiði allan sakarkostnað málsins þar með talin málsvarnarþóknun skipaðs verjanda síns, B-kk-ef J-kk-ef lögmanns, 180.000 krónur að meðtöldum virðisaukaskatti og 45.648 krónur í sakarkostnað samkvæmt framlögðu yfirliti ákæruvaldsins.

6. S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, E-kk-nf M-kk-nf, sæti fangelsi í 60 daga en frestað er fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði málsvarnarþóknun skipaðs verjanda síns, B-kk-ef J-kk-ef lögmanns, 180.000 krónurog 45.648 krónur í sakarkostnað.

S-kvk-nf E-kvk-nf K-kvk-nf (sign)